На основу Закона о играма на срећу („Сл. гласник РС“, бр. 18/2020), Правилника о ближим условима, односно садржини игара на срећу („Службени гласник РС“, број 152/2020), као и Правилника о начину утврђивања испуњености услова за добијање сагласности за приређивање наградне игре у роби и услугама и у начину извештавања о резултатима наградне игре у роби и услугама („Службени гласник РС“ 152/2020) и Одлуке привредног друштва „Књаз Милош“ а.д. Аранђеловац о приређивању наградне игре број 03-07/24-40 од 13.09.2024. године, друштво „Књаз Милош“ а.д. Аранђеловац дана 17.09.2024. године доноси следећа:

**ПРАВИЛА НАГРАДНЕ ИГРЕ У РОБИ И УСЛУГАМА „Пепси наградна игра“**

1. **Назив, седиште и ПИБ Приређивача**

Приређивач наградне игре је „Књаз Милош“ а.д. Аранђеловац, ул. Крћевачки пут 26, матични број: 07347383, ПИБ: 100994867 (у даљем тексту „Приређивач“ или „Књаз Милош“).

Наградна игра се организује на основу Одлуке директора о организацији наградне игре у роби и услугама број 03-07/24-40 од 13.09.2024. године.

1. **Назив органа Приређивача који је донео одлуку о приређивању наградне игре, датум и број одлуке**

Директори Приређивача донели су дана 13.09.2024. године одлуку број 03-07/24-40 о приређивању наградне игре „Пепси наградна игра“.

1. **Назив, место и време трајања наградне игре**

Наградна игра се организује под називом „Пепси наградна игра“ (у даљем тексту: „**Наградна игра**“).

Наградна игра се организује на територији Републике Србије у свим продајним објектима чланица друштва ДОМАЋИ ТРГОВАЧКИ ЛАНАЦ, матични број 20710268, чији су објекти означени брендом: Podunavlje, Vum, PerSu, SP Marketi, Europrom, Viva, Styline, Morava, Tekijanka, Proleter, Leon, Zlatan Trag, Žuti marketi (у даљем тексту: „**ДТЛ продавница**“).

Наградна игра се организује у периоду од 18.10.2024. до 29.11.2024. године, при чему учесници имају право да шаљу СМС поруке од 18.10.2024. године у 00:00 часова до 28.11.2024. године у 23:59:59 часова, а 29.11.2024. године ће се одржати извлачење одређених награда, у складу са одредбама ових Правила.

Наградна игра се приређује у сврхе унапређења продаје и промоције производа бренда Pepsi. У наградној игри учествују следећи производи:

* „Pepsi Cola 0.33l“
* „Pepsi Cola 0.5l“
* „Pepsi Cola 1.5l“
* „Pepsi Cola 2.0l“
* „Pepsi Twist 0.33l“
* „Pepsi Twist 0.5l“
* „Pepsi Twist 1.5l“
* „Pepsi Twist 2.0l“
* „Pepsi Zero 0.33l“
* „Pepsi Zero 0.5l“
* „Pepsi Zero 1.5l“
* „Pepsi Lime 0.33l“
* „Pepsi Lime 0.5l“
* „Pepsi Lime 1.5l“
* „Mirinda 0.33l“
* „Mirinda 0.5l“
* „Mirinda 1.5l“
* „Mirinda 2.0l“
* „7Up 0.33l“
* „7Up 0.5l“
* „7Up 1.5l“
* „Ivi 0.33l“
* „Evervess 0.33l“
* „Evervess 0.5l“
* „Evervess 1.5l“
* Пакет 2x1.5l Pepsi Cola
* Пакет 4x0.33l Pepsi Cola

У даљем тексту "**Производи**".

1. **Право учествовања у Наградној игри**

Право учествовања у наградној игри имају сва физичка лица која су држављани Републике Србије, имају најмање 18 година старости и имају пребивалиште или боравиште на територији Републике Србије.

Право учествовања у наградној игри немају лица запослена или на други начин радно ангажована код Приређивача, у зависном привредном друштву Приређивача „Књаз Милош - Натура“ д.о.о. Београд, у агенцији „OneClick Solutions“ д.о.о. Београд, као и чланови њихових најужих породица (супружници, деца), као и родитељи и рођена браћа и сестре уколико живе у заједничком домаћинству.

1. **Опис наградне игре и начин учествовања**

Услов за учешће у Наградној игри стиче сваки потрошач који **купи било која два** **Производа**, **односно један пакет**, а који су наведени у члану 3. Правила, у било коjoj ДТЛ Продавници на територији Републике Србије **чија је куповина исказана на** **фискалном рачуну на коме је исказан ПФР број, у периоду од** **18.10.2024. у 00:00 часова до 28.11.2024. године у 23:59:59 часова**, **и** **пошаље у наведеном периоду пријаву путем СМС поруке на број** **3311**.

(На пример, потрошач на чијем фискалном рачуну је исказан ПФР број (латиница) C2L9CYVX-C2L9CYVX-4104, шаље СМС на број 3311 са садржином C2L9CYVX-C2L9CYVX-4104).

Учешћем у наградној игри сви учесници прихватају ова Правила.

Трошкове слања СМС-а сноси пошиљалац, односно учесник у наградној игри, а цена СМС поруке се наплаћује по редовним ценама за кориснике мобилних мрежа и то 3,6 РСД са ПДВ-ом за мобилну мрежу МТС, 4,90 РСД са ПДВ-ом за мобилну мрежу Yеttел, 3,48 РСД са ПДВ-ом за мобилну мрежу A1 и 4,90 РСД са ПДВ-ом за мобилну мрежу Globaltel за чије тарифе и њихове измене за стандардни СМС Приређивач не одговара.

Једно лице може учествовати у наградној игри неограниченим бројем СМС порука, али са различитим ПФР бројем. Једно лице може бити добитник само једне дневне, једне недељне и једне двонедељне награде. Добитник дневне учествује и у извлачењу за недељне и двонедељне награде награде. Сваки ПФР број може бити искоришћен само једном.

Приређивач задржава право да провери валидност пристиглих ПФР бројева верификацијом у фискалном систему Републике Србије и да учеснике/добитнике чији су фискални рачуни невалидни дисквалификује.

**Учесник је дужан да чува фискални рачун са јасно видљивим детаљима из пријаве као доказ куповине и провере података до момента уручења награда и исти приликом уручења награде преда Организатору уколико то Организатор захтева.**

1. **Износ наградног фонда, врста, број и вредност добитака**

Укупна вредност фонда награда у робама и услугама износи 4.123.032,80 динара.

Укупан број награда је: 636, од чега 210 двонедељних награда, 132 недељних награда и 294 дневних награда. Приређивач се обавезује да неће додељивати више награда или другу врсту награда.

Награде и укупан наградни фонд са вредношћу награде је изражен у Табели 1.

|  |  |  |  |  |
| --- | --- | --- | --- | --- |
| **Наградa** | **Врста /време извлачења**  | **Количина /ком - укупан фонд**  | **Јединична вредност РСД** | **Укупна вредност наградног фонда РСД** |
| Карте за фудбалску утакмицу између ФК Црвена звезда и ФК Барселона у оквиру такмичења Лиге шампиона која се игра 06.11.2024.г. на стадиону Рајко Митић\* | Двонедељна награда  | 70 | 8.316,00 | 582.120,00 |
| Карте за фудбалску утакмицу између ФК Црвена звезда и ФК Штутгарт у оквиру такмичења Лиге шампиона која се игра 27.11.2024.г. на стадиону Рајко Митић\*\* | Двонедељна награда | 70 | 8.316,00 | 582.120,00 |
| Карте за фудбалску утакмицу између ФК Црвена звезда и ФК ПСВ Ајндховен у оквиру такмичења Лиге шампиона која се игра 21.01.2025.г. на стадиону Рајко Митић\*\*\* | Двонедељна награда | 70 | 8.316,00 | 582.120,00 |
| Sport Vision ваучери\*\*\*\* | Недељна награда | 120 | 10.000,00 | 1.200.000,00 |
| Sony Playstation PS5 slim 1TB | Недељна награда | 6 | 70.200,00 | 421.200,00 |
| Преносиви видео пројектор Benq MS560 | Недељна награда | 6 | 49.800,00 | 298.800,00 |
| Лопта Adidas UCL Mini | Дневна награда | 294 | 34x1.439,20120x1.299,00140x1.799,00 | 456.672,80 |

\*Награду представљају по 2 (две) карте за 70 добитника за фудбалску утакмицу у оквиру такмичења Лиге шампиона коју ФК Црвена Звезда буде играла са ФК Барселона дана 06.11.2024.године на стадиону Рајко Митић

\*\*Награду представљају по 2 (две) карте за 70 добитника за фудбалску утакмицу у оквиру такмичења Лиге шампиона коју ФК Црвена Звезда буде играла са ФК Штутгарт дана 27.11.2024.гoдине на стадиону Рајко Митић

\*\*\*Награду представљају по 2 (две) карте за 70 добитника за фудбалску утакмицу у оквиру такмичења Лиге шампиона коју ФК Црвена Звезда буде играла са ФК ПСВ Ајндховен дана 21.01.2025.године на стадиону Рајко Митић

\*\*\*\*Sport Vision ваучери - ваучер у вредности од 10.000,00 РСД које ће добитник моћи да искористи у објектима Sport Vision система (Sport Vision - multibrend, Buzz, Extra Sports, Run’n More, Sport Vision i Buzz Outlet) за жељену куповину у року од 6 месеци од завршетка наградне игре

Добијене награде добитници код Приређивача не могу заменити за новчану противвредност нити за било коју другу награду, нити се могу преносити на трећа лица пре уручења награда.

1. **Извлачење добитникa награда**

**Добитници дневних награда** (Лопта Adidas UCL Mini) се одређују аутоматски, путем софтвера, коришћењем алгоритма за насумичан избор, из база свих правилно приспелих и валидних ПФР бројева, који су приспели у оном дану за који се извлаче дневне награде и то у периоду од 00:00 до 23:59:59 часова.

**Извлачење дневних награда** ће се одржавати сваког радног дана у 11:30 часова почев од 19.10.2024. до 29.11.2024. године. Сваког радног дана извлачи се 7 добитника дневних награда. У извлачењу дневних награда учествују све пријаве пристигле претходног дана (од 00:00 до 23:59:59).

Једно лице може бити добитник највише једне дневне награде за време целог трајања наградне игре. Уколико је лице већ извучено као добитник дневне награде, Приређивач ће награду доделити резервном добитнику.

**Добитници недељне награде** (Sport Vision ваучери, Sony Playstation PS5 slim 1TB и Преносиви видео пројектор Benq MS560) се одређују аутоматски, путем софтвера, коришћењем алгоритма за насумичан избор, из база свих правилно приспелих и валидних ПФР бројева, који су приспели у току оне недеље (седмице) за коју се извлаче недељне награде.

**Извлачење недељних награда** ће се одржавати према следећем распореду:

* 25.10.2024.године у 12:00 часова за све пријаве пристигле од 18.10.2024.г. у 00:00 часова до 24.10.2024.г. у 23:59:59 часова;
* 01.11.2024. године у 12:00 часова за све пријаве пристигле од 25.10.2024. у 00.00 часова до 31.10.2024. у 23.59:59 часова;
* 08.11.2024. године у 12:00 часова за све пријаве пристигле од 01.101.2024. у 00.00 часова до 07.11.2024. у 23.59:59 часова;
* 15.11.2024. године у 12:00 часова за све пријаве пристигле од 08.11.2024. у 00.00 часова до 14.11.2024. у 23.59:59 часова;
* 22.11.2024. године у 12:00 часова за све пријаве пристигле од 15.11.2024. у 00.00 часова до 21.11.2024. у 23.59:59 часова;
* 29.11.2024. године у 12:00 часова за све пријаве пристигле од 22.11.2024. у 00.00 часова до 28.11.2024. у 23.59:59 часова.

Недељне награде ће бити извлачене по наведеном редоследу: најпре ће бити извучено 20 (двадесеет) добитника награде Sport Vision ваучера, затим један добитник Sony Playstation PS5 slim 1TB и на крају један добитник награде Преносиви видео пројектор Benq MS560.

Једно лице може бити добитник највише једне недељне награде за време целог трајања наградне игре. Уколико је лице већ извучено као добитник недељне награде, Приређивач ће награду доделити резервном добитнику.

**Добитници двонедељне награде** (Карте за фудбалске утакмице) се одређују аутоматски, путем софтвера, коришћењем алгоритма за насумичан избор, из база свих правилно приспелих и валидних ПФР бројева, који су приспели у току оног двонедељног периода за који се извлаче двонедељне награде.

**Извлачење двонедељне награде -** карте за фудбалску утакмицу ФК Црвена Звезда и ФК Барселонаће се одржавати према следећем распореду:

* 01.11.2024.године у 12:30 часова за све пријаве пристигле од 18.10.2024.г. у 00:00 часова до 30.10.2024.г. у 23:59:59 часова.

**Извлачење двонедељне награде -** карте за фудбалску утакмицу ФК Црвена Звезда и ФК Штутгартће се одржавати према следећем распореду:

* 15.11.2024.године у 12:30 часова за све пријаве пристигле од 01.11.2024.г. у 00:00 часова до 14.11.2024.г. у 23:59:59 часова.

**Извлачење двонедељне награде -** карте за фудбалску утакмицу ФК Црвена Звезда и ФК ПСВ Ајндховен ће се одржавати према следећем распореду:

* 29.11.2024.године у 12:30 часова за све пријаве пристигле од 15.11.2024.г. у 00:00 часова до 28.11.2024.г. у 23:59:59 часова.

У сваком од наведени двонедељних периода биће извучено по 70 добитника који ће освојити по две карте за наведене фудбалске утакмице.

Једно лице може бити добитник највише једне двонедељне награде за време целог трајања наградне игре. Уколико је лице већ извучено као добитник двонедељне награде, Приређивач ће награду доделити резервном добитнику.

Поред добитника за сваку од награда ће бити извучени и резервни добитници (по пет за сваку дневну награду, пет за сваку недељну награду и пет за сваку двонедељну награду), за случај да се накнадно испостави да пријава добитника није у складу са овим Правилима, није валидна или да се добитнику не може уручити награда из разлога дефинисаних овим правилима па је тиме изгубио право на награду. Резервни добитници ће бити рангирани по редоследу извлачења као „први , други, трећи, четврти и пети резервни добитник“, и позвани да испуне услове за освајање награда уколико те услове не испуне главни добитници. У случају потребе резервни добитници ће бити контактирани након завршетка наградне игре.

Први резервни добитник је учесник који је извучен следећи након прво извучених главних добитника и који ће добити награду у случају да било који од извучених добитника буде дисквалификован као добитник, из било ког разлога прописаног овим правилима.

Други резервни добитник је учесник који је извучен следећи након прво извученог резервног добитника и који ће добити награду у случају да прво извучени добитник и прво извучени резервни добитник буду дисквалификован као добитник, из било ког разлога прописаног овим правилима.

Трећи резервни добитник је учесник који је извучен следећи након друго извученог резервног добитника и који ће добити награду у случају да прво извучени добитник, прво извучени резервни добитник и друго извучени резервни добитник буду дисквалификовани као добитници, из било ког разлога прописаног овим правилима и тако редом до петог резервног добитника.

Добитници награда ће о освојеним наградама бити обавештени путем СМС поруке или телефонског позива када ће бити позвани да на имејл адресу info@pepsinagradnaigra.rs доставе тражене личне податке и то своје име, презиме, адресу на којој ће бити извршено уручење награде, број телефона и фотографију целог фискалног рачуна на којем се налазе јасно видљиви ПФР број који је послат приликом пријаве у СМС поруци и QR код. Добитнике награда чија је вредност изнад неопорезивог износа Приређивач ће контактирати да доставе и ЈМБГ ради подношења пореске пријаве за порез на доходак грађана. Рок за доставу ових података је 24 часова од слања СМС поруке или телефонског позива од стране Приређивача, након чега ће се сматрати да је добитник одустао од награде, те ће награда бити додељена резервном добитнику. Уколико фотографија са додатком фискалног рачуна не садржи исти ПФР број који је добитник послао СМС поруком, добитник губи право на награду и иста ће се доделити резервном добитнику.

Списак добитника награда ће бити објављен на сајту **www.pepsinagradnaigra.rs**. Приређивач ће објавити ПФР број са фискалног рачуна који је извучен као добитни, као и бројеве телефона са којег је стигла пријава за учешће без последња 3 броја, без објављивања осталих личних података добитника.

1. **Обавештавање добитника, рок и начин преузимања награда**

Да би награда била уручена неопходно је да сви тражени подаци буду исправни и да се односе на пунолетно лице. У случају достављања непотпуних или нетачних личних података, или података лица које није пунолетно, у случају недостављања слике фискалног рачуна са којим је остварена пријава, у случају да ПФР број из СМС поруке којом је послата пријава не садржи идентичан ПФР број оном који је послат на имејл, као и у случају ако добитник не преда фискални рачун са ПФР бројем са којим је остварена пријава приликом предаје награде уколико Приређивач то захтева, награда неће бити уручена и учесник губи право на исту.

Добитници дневних и недељних награда ће награде добијати на кућну адресу, путем курирске службе у року од 30 дана од завршетка Наградне игре.

Уколико добитник из било ког разлога не буде био у могућности да преузме награду у року од 7 дана, награда ће бити додељена резервном добитнику.

Добитницима двонедељне награде, карте за фудбалске утакмице ће бити послате на имејл адресу са које доставе тражене личне податке у складу са чланом 7 Правила.

Право на уручење награде ће имати лице наведено у подацима достављеним на е-маил адресу након освајања награде односно особа коју добитник на то овласти специјалним пуномоћјем и ниједно друго лице. Уручење награда биће лично.

Учесник који није оставио веродостојне податке о себи при слању података на маил info@pepsinagradnaigra.rs неће бити у могућности да добије награду. Приређивач неће сносити никакву одговорност због евентуалних недостатака/грешака у подацима које је дао учесник (нпр. грешка у писању имена, презимена, броја телефона итд.).

При преузимању награде ће бити извршено утврђивање идентитета добитника, који је дужан да поднесе на увид лични документ из којег ће се неспорно утврдити његов идентитет.

При преузимању дневних и недељних награда, добитници потписују записник о преузимању пошиљке, чиме престају све даље обавезе Приређивача према добитницима, а све у складу са позитивним прописима.

1. **Контрола над поступком извлачења добитника наградне игре**

Приређивач ће формирати трочлану комисију која ће бити одговорна за регуларно спровођење наградне игре.

Чланови комисије Приређивача одговорни за регуларно спровођење наградне игре су:

1. Стефан Кочановић, председник Комисије
2. Мила Благојевић, члан комисије
3. Владимир Адамовић, члан комисије.

О исходу утврђивања добитника водиће се записник који мора садржавати: место и време утврђивања добитника, датум одобрења Наградне игре, датум и назив дневног листа у коме су објављена Правила наградне игре, име и презиме лица које је водило поступак утврђивања добитника, имена и презимена председника и чланова комисије, начин утврђивања добитника, име, презиме као и назив и вредност награде сваког добитника понаособ.

Записник потписују својеручно сви чланови комисије. Надзор над спровођењем поступка утврђивања добитника наградне игре спроводиће трочлана комисија.

После наградног извлачења, Наградна игра ће се сматрати окончаном.

1. **Прекид наградне игре**

Наградна игра може бити прекинута једино у случају да наступе околности проузроковане вишом силом, за које Приређивач није одговоран, односно које није могао предвидети, спречити, отклонити или избећи. У том случају Приређивач ће обавестити учеснике о прекиду Наградне игра, разлозима за прекид и датуму прекида на интернет сајту и путем дневних новина у којима су објављена Правила наградне игре. Приређивач не одговара за било какву штету која може настати услед прекида Наградне игра у смислу овог члана.

1. **Сагласност и заштита података о личности**

Приређивач као Руковалац у складу са чланом 21. Закона о заштити података о личности („Сл. гласник РС“, бр. 87/2018) упознаје сва лица која учествују у Наградној игри на који начин ће Приређивач обрађивати њихове податке о личности:

* да ће се њихови подаци о личности (име, презиме, адреса, број телефона) достављени Приређивачу у складу са чланом 5 ових Правила користити само у сврху организовања и спровођења Наградне игре;
* да се подаци о личности добитника достављају Управи за игре на срећу у форми извештаја о утврђивању резултата наградне игре;
* да ће подаци добитника бити доступни агенцији „OneClick Solutions“ д.о.о. Београд, матични број: 20811161 која наступа као Обрађивач података;
* да ће се подаци о личности добитника чувати 5 година у складу са чланом 110 Закона о играма на срећу
* да свако лице чији се подаци о личности обрађују може у складу са члановима 29-37 Закона о заштити података о личности („Сл. гласник РС“, бр. 87/2018) остварити своја права у погледу заштите својих личних података слањем поруке на емаил: info@pepsinagradnaigra.rs

Поред наведеног, Приређивач може само уз посебну сагласност лица користити податке о личности:

* слику и видео материјал и објавити их у штампаном, звучном, сликовном и видео материјалу без накнаде у сврху даљих маркетиншких активности производа који учествују у овој наградној игри.

Сматра се да је Учесник слањем СМС-а прочитао Правила и да је са њима сагласан те да је у складу са Законом о заштити података о личности обавештен о прикупљању и обради својих личних података.

Учесници и добитници у овој Наградној игри сагласни су да је сав горе поменути материјал власништво Приређивача, те се обавезују да ће се уздржати од било каквих поступака према Приређивачу по основу права коришћења и/или власништва наведеног материјала.

Учествовањем у Наградној игри, односно прихватањем ових Правила, подразумева се да је учесник дао следећу изјаву у смислу прописа о Заштити података о личности:

*“Сагласан /сагласна сам и овлашћујем Приређивача Наградне игра да моје податке, које сам доставио/доставила ради учешћа у Наградној игри, као и моје податке који се у смислу Закона о заштити података о личности сматрају личним подацима, може користити само у сврху и за потребе спровођења Наградне игре у складу са Правилима наградне игре и законским прописима, а да их у друге сврхе не може користити без моје додатне писане сагласности.“*

У сваком тренутку, учесник може да опозове свој пристанак на обраду података о личности слањем опозива на имејл info@pepsinagradnaigra.rs чиме се истовремено одјављује од учешћа у наградној игри.

1. **Одговорност Приређивача**

Приређивач сноси све трошкове набавке и чувања награда до извлачења награда и предаје истих добитнику. Приређивач гарантује да ће се приликом организовања наградне игре, у свему придржавати наведених Правила и законских прописа.

Приређивач задржава право да дисквалификује учеснике који не поштују Правила, укључујући, а не ограничавајући се на то да ПФР број са фискалног рачуна није исти као онај послат у пријави путем СМС поруке, ПФР број или QR код са фискалног рачуна се покаже као невалидан приликом провере као и уколико се утврди да куповина Производа није извршена у ДТЛ продавници.

Приређивач гарантује да ће добитницима доделити награде под условима описаним у овим Правилима.

Учесници који учествују у наградној игри немају право да захтевају другачије награде или награде у већим количинама од оних које су наведене у овим Правилима.

Сви захтеви за доделу награда које приређивач буде примио након истека рока трајања наградне игре или рокова за остваривање појединих права предвиђених овим Правилима неће се разматрати, нити ће на основу тих захтева учесник остваривати било каква права према Приређивачу.

Све захтеве у вези са употребном вредношћу и квалитетом награда, добитници ће упутити директно добављачу награда.

Приређивач неће бити обавезан за материјалну или нематеријалну штету претрпљену (укључујући стварну штету и губитак профита), која је настала као резултат учешћа у наградној игри и освајању награда, осим одговорности која се не може законски изузимати.

1. **Начин решавања могућих спорова између Приређивача и учесника/добитника**

Учешћем у Наградној игри сваки учесник прихвата права и обавезе из ових Правила.

За све неспоразуме, детаљније информације у вези наградне игре, као и за решавање могућег спора учесници могу да се информишу путем info@pepsinagradnaigra.rs и путем кол центра на број 011 20 73 060 радним данима у периоду од 09:00 до 16:00 часова.

Уколико се могући спор не реши мирним путем, у случају судског спора између Приређивача и учесника наградне игре надлежан ће бити суд у Београду.

1. **Начин обавештавања учесника у наградној игри о правилима наградне игре**

Правила наградне игре ће у складу са Законом бити објављена у дневном листу који се дистрибуира на целој територији Републике Србије минимум 8 (осам) дана пре почетка Наградне игре, као и на интернет страници **www.pepsinagradnaigra.rs**. Правила наградне игре биће депонована код Приређивача.

1. **Остало**

Ова Правила ступају на снагу по добијању сагласности Министра финансија Републике Србије у складу са Законом о играма на срећу.

По добијању сагласности Министра финансија, Приређивач ће објавити ова Правила у најмање једном дневном листу који се дистрибуира на целој територији Републике Србије и то 8 дана пре отпочињања наградне игре.

По окончању наградне игре, Приређивач ће у року у року од 30 дана доставити Управи за игре на срећу извештај о утврђивању резултата наградне игре.

Приређивач

**Књаз Милош а.д. Аранђеловац**

\_\_\_\_\_\_\_\_\_\_\_\_\_\_\_\_\_\_\_\_\_\_\_

Марко Станковић

\_\_\_\_\_\_\_\_\_\_\_\_\_\_\_\_\_\_\_\_\_\_

Ивица Томић